O'zbekistonda “Yosh vatandoshlar reestri” ishga tushiriladi

O'zbekistonda “Yosh vatandoshlar reestri” ishga tushirilishi ma'lum qilindi. Bu haqda hukumat qaroriga asoslanib, Davlat xizmatini rivojlantirish agentligi axborot xizmati xabar berdi.
Ta'kidlanishicha, “Davlat organlari va tashkilotlarida mehnat faoliyatini olib borayotgan yosh mutaxassislar va yosh vatandoshlarga zarur shart-sharoitlar yaratish chora-tadbirlari to'g'risida” Hukumat qarori qabul qilinufy.
Qarorga muvofiq, 2022 yil iyundan xorijdagi nufuzli OTMda o'qiyotgan, yetakchi kompaniyalarda ishlayotgan O'zbekiston yoshlari (yosh vatandoshlar)ga vazirliklar, idoralar va tashkilotlarda ishlashi uchun shart-sharoit yaratish maqsadida:
Qayd etilishicha, 2022 yil 1 iyungacha “Yosh vatandoshlar reestri” elektron tizimi ishga tushirilib, mazkur tizim xorijdagi vatandosh olimlar, ekspertlar va tadqiqotchilar ochiq ro'yxatdan o'tadigan platformaga integratsiya qilinadi.
Shuningdek, yosh vatandoshlar yuqori lavozimlarga tavsiya etib boriladi. Har yili 1 martgacha davlat organlari va tashkilotlari tizimidagi malakali yosh mutaxassislar va yosh vatandoshlarni kelgusida yuqori lavozimga tayinlash bo'yicha asoslangan takliflarni Prezident huzuridagi Davlat xizmatini rivojlantirish agentligiga beradi. Har yili 1 aprelga qadar Agentlik davlat organlari va tashkilotlarining takliflari asosida yosh mutaxassislar va yosh vatandoshlarni kelgusida yuqori lavozimlarga tayinlash yuzasidan tavsiyalarni O'zbekiston Respublikasi Prezidenti Administratsiyasiga taqdim etadi.
Bunda yosh mutaxassislar va yosh vatandoshlar Agentlik tomonidan ularning bilim darajasi hamda rahbarlik sifatlarini baholash orqali saralab olinadi va rahbarlik lavozimlari zaxirasiga kiritiladi.
Avvalroq Evropa Ittifoqi va BMT Taraqqiyot dasturi Markaziy Osiyoda yangi platformani ishga tushirishi xabar berilgandi.